section_heading: Stanovništvo
paragraph_text: Gustoća prosječno iznosi 132,2 st/km<sup>2</sup>. Najrjeđe naseljen prostori su zapadni dio Tibeta s 1 st/km<sup>2</sup>, Unutrašnja Mongolija s 20 st/km<sup>2</sup>, i Xinjiang-Uygur s 11 st/km<sup>2</sup>. U području srednjeg i donjeg toka rijeka Jangce i Huang He gustoća je 200 do 600 st/km<sup>2</sup>. Delta Jangcea, okolica Guangzhoua i neki dijelovi pokrajine Sichuana imaju više od 1000 st/km<sup>2</sup>. Neravnomjerna se gustoća stanovništva pokušala riješiti već početkom 20. st., kada je 1910. oko 10.000.000 osoba preseljeno u Mandžuriju. Seobe su se ponavljale 1960-ih i 1970-ih naseljavanjem gotovo pustih sjevernih i zapadnih krajeva. Znatan se broj Kineza iselio u velegradove jugoistočne Azije, kao i u Ameriku i Australiju. Procjenjuje se da izvan Kine živi oko 50 milijuna Kineza, kojih je osim u Hong Kongu i na Tajvanu najviše u Singapuru, Maleziji, Indoneziji, Tajlandu, te u SAD-u, Australiji i Kanadi.